
                                              ประกาศองค์การบริหารตำบลเสาเภา
อำเภอสิชล  จังหวัดนครศรีธรรมราช
                             เรื่อง การสำรวจที่ดินและสิ่งปลูกสร้าง ประจำปี  ๒๕๖๕ 
……………………………………………………………………….



อาศัยอำนาจตามพระราชบัญญัติภาษีที่ดินและสิ่งปลูกสร้าง พ.ศ. ๒๕๖๒  มาตรา ๒๖ เพื่อประโยชน์ในการจัดเก็บภาษี องค์กรปกครองส่วนท้องถิ่นอาจจัดให้มีการสำรวจที่ดินและสิ่งปลูกสร้างที่อยู่ภายในเขตองค์กรปกครองส่วนท้องถิ่น เพื่อให้ทราบข้อมูลเกี่ยวกับที่ดินและสิ่งปลูกสร้างนั้น ตามหลักเกณฑ์และวิธีการกำหนดไว้ในหมวดนี้ และมาตรา ๒๗ ก่อนที่จะดำเนินการสำรวจที่ดินและสิ่งปลูกสร้าง ให้ผู้บริหารท้องถิ่นประกาศกำหนดระยะเวลาที่จะทำการสำรวจที่ดินและสิ่งปลูกสร้าง และแต่งตั้งพนักงานสำรวจเพื่อปฏิบัติการดังกล่าว โดยปิดประกาศล่วงหน้าไม่น้อยกว่าสิบห้าวัน ณ สำนักงานหรือที่ทำการองค์กรปกครองส่วนท้องถิ่นหรือสถานที่อื่นตามที่เห็นสมควรภายในเขตองค์กรปกครองส่วนท้องถิ่น นั้น


เพื่อให้เป็นไปตามระเบียบ กฎหมาย ดังกล่าว องค์การบริหารส่วนตำบลเสาเภา จึงออกประกาศให้ประชาชนในเขตองค์การบริหารส่วนตำบลเสาเภา ทราบและเตรียมข้อมูล ดังนี้


๑.เจ้าพนักงานสำรวจ จะดำเนินการสำรวจข้อมูลที่ดินและสิ่งปลูกสร้างประจำปี ๒๕๖๕ เพื่อจัดทำบัญชีรายการที่ดินและสิ่งปลูกสร้าง ประจำปี ๒๕๖๕ ตั้งแต่วันที่ ๑ กุมภาพันธ์ ๒๕๖๔ ถึง ๓๐ กันยายน ๒๕๖๔ ระหว่างเวลา ๐๙.๐๐ น. ถึง ๑๖.๐๐ น.


๒.ให้เจ้าของ/ผู้ครอบครอง/ผู้ใช้ประโยชน์ ที่ดินและสิ่งปลูกสร้างในเขตตำบลเสาเภาเตรียมข้อมูล สำเนาเอกสารเกี่ยวกับที่ดิน เช่น โฉนดที่ดิน/ น.ส.๓ ก/ น.ส.๓ หรือเอกสารสิทธิ์เกี่ยวกับที่ดินอื่น ๆ พร้อมทั้ง ขนาดพื้นที่ดิน ขนาดของสิ่งปลูกสร้าง บ้านที่อยู่อาศัย อายุสิ่งปลูกสร้าง ข้อมูลเจ้าของบ้านหรือผู้อยู่อาศัย


หากมีข้อสงสัยประการใด สามารถสอบถามข้อมูลได้ที่ กองคลัง งานจัดเก็บรายได้ องค์การบริหารส่วนตำบลเสาเภา หมายเลขโทรศัพท์ ๐๘๖-๘๓๑๗๘๘๖, ๐๙๘-๓๗๖๖๓๔๑


จึงประกาศมาเพื่อทราบโดยทั่วกัน
                     
ประกาศ ณ วันที่  ๗  เดือน มกราคม  พ.ศ. ๒๕๖๔

(นายนิตินัย  เอี่ยมชลวิเลิศ)
   นายกองค์การบริหารส่วนตำบลเสาเภา

